
MINISTERUL SÃNÃTÃŢII

Str. Cristian Popişteanu nr. 1-3, 010024, Bucureşti, ROMANIA
Telefon: 021/ 3072.557, FAX: 021 / 3072560



RAPORT
privind rezultatele acțiunilor de control privind verificarea respectării legislației în vigoare privind alimentele tratate cu radiaţii ionizante


În conformitate cu Planul naţional de acţiuni tematice de control în sănătate publică, aprobat de ministrul Sănătății pentru anul 2026, precum şi a responsabilităţilor Ministerului Sănătăţii în domeniul alimentelor, Inspecţia Sanitară de Stat din cadrul Ministerului Sănătăţii a dispus organizarea, în perioada 06.07.2026 – 31.07.2026 a acţiunii tematice de control pentru verificarea respectării legislației în vigoare privind alimentele tratate cu radiaţii ionizante.

Acţiunile de control au constat în principal în verificarea respectării prevederilor:
a) Legislația națională:
· Ordinului MS nr. 855/2001 pentru aprobarea Normelor privind alimentele şi ingredientele alimentare tratate cu radiaţii ionizante;
·  Ordinului MS nr. 870/2006 privind aprobarea Listei cu alimentele şi ingredientele alimentare şi dozele maxime la care acestea pot fi tratate cu radiaţii ionizante, în vederea autorizării introducerii lor pe piaţă;
· HG nr. 355/2007 privind supravegherea sănătăţii lucrătorilor, cu modificările şi completările ulterioare.
- Hotărârea de Guvern nr. 106/2002 privind etichetarea alimentelor, cu modificările şi completările sale ulterioare;
- Ordinul nr. 976/1998 pentru aprobarea Normelor de igienă privind producţia, prelucrarea, depozitarea, păstrarea, transportul şi desfacerea alimentelor, cu modificările și completările ulterioare
b) Legislația europeană:
– Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, cu modificările și completările ulterioare;
– Directiva 1999/2/CE a Parlamentului European și a Consiliului din 22 februarie 1999 de apropiere a legislațiilor statelor membre privind produsele și ingredientele alimentare tratate cu radiații ionizante, cu modificările ulterioare;
– Directiva 1999/3/CE a Parlamentului European și a Consiliului din 22 februarie 1999 de stabilire a unei liste comunitare cu produsele și ingredientele alimentare tratate cu radiații ionizante, cu modificările ulterioare;
– Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei, cu modificările și completările ulterioare.

	Acţiunile de control au urmărit, în principal următoarele aspecte privind:

1. Verificarea prin sondaj a unor produse din categoriile alimentare permise a fi iradiate conform legislaţiei europene şi naţionale în vigoare: plante aromatice uscate, condimente, ingrediente vegetale uscate în special provenite din state din afara UE.

2. Verificarea prezenţei pe etichetele acestora a menţiunii tratamentului de iradiere: “iradiat” sau “tratat cu radiaţii ionizante” fie a întregului produs, fie a ingredientului respectiv;

3. Cerințele sanitare 
4.1 Circuite funcționale pe flux tehnologic, în cazul unităților producătoare. 
4.2 Verificarea condițiilor igienico-sanitare. 
4.3 Condiții de depozitare a materiilor prime, a produselor finite.

4. Documentele care să ateste că se respectă regulile de bună practică și/sau standardele de calitate ale alimentelor, în cazul unităților producătoare,

5. Implementarea HACCP în cazul unităților producătoare:

6. Alte documente, după caz:
a. Documentele de proveniență ;
b. Buletine de analiza / rapoarte de încercari (pentru materii prime și produs finit) eliberat de un laborator acreditat
- fișa de prezentare a produsului, lista ingredientelor produsului, 
- declarație de conformitate pentru ambalaj, întocmit conform legislației în vigoare.

7. Supravegherea stării de sănătate şi a expunerii profesionale a lucrătorilor.
 
În domeniul alimentelor tratate cu radiaţii ionizante, au fost efectuate un număr de 759 controale, dintre care:

· 10 controale la producători și importatori; 
· 41 controale la distribuitori;
· 708 controale la unități de desfacere;

Au fost verificate un număr de 2479 de produse, din care 2468 corespunzătoare și 11 necorespunzătoare. 

Menționăm faptul că, în cadrul controalelor în domeniul alimentelor tratate cu radiaţii ionizante au fost aplicate un număr total de 50 sancțiuni contravenționale, din care: 
· avertismente – 21
· amenzi – 29
· valoare totală – 82.700 lei

Au fost retrase de la comercializare 13 produse ambalate care au însumat 6,423 Kg de produse din categoriile alimentare permise a fi iradiate conform legislaţiei europene şi naţionale în vigoare.

· Din punct de vedere al verificării respectării cerințelor privind etichetarea, au fost verificate 2479 de produse, 11 fiind cu eticheta neconformă.

Neconformități identificate:
· neinscripționarea pe ambalaj a informațiilor obligatorii prevăzute de legislaţia în vigoare, și anume:
· locul de origine sau proveniență a alimentului; 
· mențiune care să permită identificarea lotului; 
· condiții de depozitare/păstrare;

· Din punct de vedere al verificării buletinelor de analiza/rapoartelor de încercări, au fost verificate 126 de produse, toate fiind conforme.

· Din punct de vedere al verificării documentelor de trasabilitate, au fost verificate 136 de produse, toate fiind conforme.

· Din punct de vedere al condițiilor igienico-sanitare în unitățile controlate, au fost efectuate 759 de controale, 8 fiind necorespunzătoare.

Neconformități identificate:
· neefectuarea operațiunilor de curățenie și/sau dezinfecție a locurilor de muncă, suprafețelor de lucru și ambalajelor în condițiile stabilite de normele igienico-sanitare în vigoare;
· neasigurarea apei reci şi calde curente în unităţi;
· condițiile igienico-sanitare sunt necorespunzătoare la nivelul unităţii;
· neefectuarea acţiunilor de combatere a insectelor şi rozătoarelor vectoare şi producătoare de disconfort;
· nerespectarea ritmicității efectuării operațiunilor de curățenie și igienizare;

· Din punct de vedere al spațiilor de depozitare în unitățile controlate, au fost efectuate 759 de controale, 1 fiind necorespunzătoare.

Neconformități identificate:
· nu există o separare clară a grupelor de produse;
· depozitarea sau expunerea alimentelor sub formă de materii prime sau semifabricate, împreună cu produse finite, care se consumă fără prelucrare termică şi fără asigurarea condiţiilor corespunzătoare pentru fiecare categorie;
· depozitarea ambalajelor goale are loc în vecinătatea produselor ambalate;

· Din punct de vedere al condiţiilor de depozitare în unitățile controlate, au fost efectuate 759 de controale, 5 fiind necorespunzătoare.

Neconformități identificate:
· depozitarea produselor alimentare în condiții care pot determina contaminarea acestora;
· nerespectarea măsurilor prevăzute de normele de igienă în vigoare privind depozitarea produselor alimentare;
· depozitarea necorespunzătoare a produselor alimentare şi a ambalajelor în alte spaţii decât cele prevăzute în acest sens;
· neasigurarea funcţionării în permanenţă a spaţiilor frigorifice din unităţile alimentare, neasigurarea controlului şi înregistrării temperaturii în aceste spaţii şi neîntreţinerea lor prin neefectuarea reparaţiilor, reviziilor şi a igienizării;

· Din punct de vedere al dotării cu materiale de curățenie, dezinfecție și ustensile utilizate în unitățile controlate, au fost efectuate 777 de controale, 10 fiind necorespunzătoare.

Neconformități identificate:
· neasigurarea dotării și aprovizionării unității cu material specific pentru curățenie și dezinfecție;
· neasigurarea în cantități suficiente a produselor biocide şi a celor de curăţenie;
· neasigurarea de produse biocide corespunzătoare pe tipuri de biocide, în concordanță cu specificul activității prestate;
· utilizarea produselor biocide neavizate conform legislaţiei în vigoare sau cu termen de valabilitate expirat;

· Din punct de vedere al produselor de dezinfecție avizate utilizate în unitățile controlate, au fost efectuate 769 de controale, toate fiind corespunzătoare.

· Din punct de vedere al anexelor social-sanitare în unitățile controlate, au fost efectuate 769 de controale, 2 fiind necorespunzătoare.

Neconformități identificate:
· neîntreținerea corespunzătoare a grupului sanitar – pereții sunt degradați, pavimentul prezintă discontinuități.
· neasigurarea de vestiare pentru păstrarea echipamentului sanitar de protecție a alimentelor și a îmbrăcămintei individuale a personalului la nivelul unității;

· Din punct de vedere al evacuării apelor uzate, colectarea şi depozitarea deşeurilor menajere în unitățile controlate, au fost efectuate 747 de controale, toate fiind corespunzătoare.

· Au fost verificați 6911 angajați privind efectuarea controlului medical periodic, din care 9 angajați nu aveau efectuat Controlul Medical Periodic. 

Neconformități identificate:
· neasigurarea de către angajatori din orice domeniu de activitate, public şi privat, a examinărilor medicale, prin medicii de medicina muncii, la angajare, la reluarea muncii, la schimbarea locului de muncă şi a controlului medical periodic al lucrătorilor;

Alte neconformități identificate:
· neremedierea deficienţelor constatate cu ocazia efectuării controlului în domeniul sănătăţii publice şi care pot aduce atingere sănătăţii publice;
· produse alimentare cu termen de valabilitate depăşit;
· comercializarea produselor alimentare fără date de identificare;
· expunerea spre vânzare sau vânzarea în ambalaje degradate a produselor alimentare preambalate;
· nerespectarea măsurilor prevăzute de normele de igienă în vigoare privind prepararea, păstrarea, depozitarea, transportul şi servirea produselor alimentare;

În cadrul acțiunii tematice au fost recoltate 65 probe din categoriile alimentare condimente și plante aromatice uscate, aflate în lucru.

		Precizăm faptul că, în cadrul acţiunilor de control, în cazul identificării de neconformităţi, inspectorii sanitari au informat Inspecția Sanitară de Stat din cadrul Ministerului Sănătății care a transmis adrese direcţiilor de sănătate publică în a căror arie teritorială își are sediul/punctul de lucru, producătorul/distribuitorul/persoanei responsabile de punerea pe piată a produselor neconforme, în vederea dispunerii măsurilor legale care se impun.

De asemenea, pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii alimentelor tratate cu radiaţii ionizante și menţiunile nutriţionale şi de sănătate înscrise pe această categorie de alimente, vor efectua recontroale la unităţile la care au fost depistate deficienţe de la prevederile legislaţiei în vigoare.

